**7. melléklet a 9/2019.(X.22.) Apátfalva Község Önkormányzat Képviselő-testületének önkormányzati rendeletéhez**

**A lakossági fórum**

1.A képviselő-testület döntéseinek előkészítése, a lakosság véleményének megismerése az önkormányzat és a lakosság kapcsolatának biztosítása érdekében a képviselő-testület - lakossági fórumot – falugyűlést tart.

2. Falugyűlést célszerű szervezni a falu egész lakosságát, a település egészét, jövőjét érintő kérdések megvitatása előtt a lakosság véleményének megismerésére.

3. A falugyűlést kezdeményezheti:

a) bármely települési képviselő,

b) a képviselő-testület bizottsága,

c) a polgármester,

d) a község választópolgárai.

4. A lakossági fórumok speciális fajtája a közmeghallgatás.